Hondegevegte neem toeArgieffoto. Die Kaap van Goeie Hoop se DBV is van mening dat hondegevegtesindikate “hoogs geheimsinnig”, “paranoïes” en ook “dink dat hulle bo die wet verhewe is”. ŉ Ondersoek wat deur EWN gedoen is, het bevind dat hondegevegte ŉ wydverspreide probleem in Suid-Afrika is, met weddenskappe tot soveel as R1.5 miljoen wat aangegaan word vir ŉ enkele hondegeveg in Rustenburg. Allan Perrings, ŉ woordvoerder van die DBV, het gesê die groepe is moeilik en baie gevaarlik om te infiltreer. “Hulle raak baie beskermend, beledigend en kan baie onvoorspelbaar optree. Van ons personeel is al gedreig en aangerand,” het Perrings gesê. Hy sê seksuele gunste, dwelms en wapens gaan ook gepaard met amateurgevegte. EWN het ook op ŉ geheime Facebook-groep afgekom vanwaar daar glo gevegte en kompetisies georganiseer en in ŉ geheime taal gekommunikeer word. Lees meer hier.